Serveis Socials lliura 100 lots de Nadal a persones i famílies de l'Eliana
23 de desembre de 2021

• Enguany l'acció es complementa amb la col·laboració desinteressada de la Farmàcia El Mercat de la localitat i el Banc d'Aliments.

Un Nadal més, des de l'Àrea de Polítiques Socials de l'Ajuntament de l'Eliana s'ha realitzat el lliurament de lots alimentaris i màscares a persones i famílies usuàries de Serveis Socials. Aquesta iniciativa, que funciona com a complement a la intervenció realitzada des de l'Àrea, pretén que aquestes persones i famílies puguin passar un Nadal més acollidor i pal·liar en major mesura les dificultats ocasionades per la crisi social derivada del Covid-19.

Enguany, les joguines i les lectures infantils repartits per als menors d'aquestes famílies han estat donats per la farmàcia El Mercat, així com un descompte per a aquest establiment. Per part seva, el Banc d'Aliments ha col·laborat aportant targetes moneder per a l'adquisició de productes de primera necessitat en els supermercats Consum i El Corte Inglés.

L'alcalde de la localitat, Salva Torrent, i la regidora delegada de Polítiques Socials, MªJosé Valenzuela, han aprofitat la presència en l'acte dels representants d'aquestes entitats col·laboradores per a agrair a Vanessa Torrent, titular de la farmàcia El Mercat, i a Jaume Serra, president del Banc d'Aliments, la seva participació en aquesta acció social en unes dates tan assenyalades i els han convidat a continuar col·laborant en els pròxims anys per a afavorir que totes les persones i famílies veïnes de l'Eliana, sense distinció de la seva situació socioeconòmica o qualsevol altra circumstància social, puguin gaudir en major mesura del Nadal en companyia dels seus sers estimats.

Finalment, l'alcalde i la regidora també han volgut agrair a la població de l'Eliana que solidàriament ha col·laborat aportant joguines i lectures infantils així com al personal de Serveis Socials pel seu compromís i esforç.